
Pakkumuskutse koolituse „Aktiivõppemeetodid emakeele õpetamisel“ läbiviimiseks
Integratsiooni Sihtasutus (edaspidi tellija) kutsub esitama pakkumust  koolituse „Aktiivõppemeetodid emakeele õpetamisel“ läbiviimiseks. Teenust rahastatakse riigieelarvest. 

1. TELLIMUS

Pakkuja viib 21. novembril 2026 Tallinnas rahvusvähemuste huvikoolide õpetajatele läbi eestikeelse koolituse „Aktiivõppemeetodid emakeele õpetamisel“ mahuga 7 ak. tundi, koolituse lõpus annab kodutöö. Detsembris korraldab pakkuja osalejatele veebis ühe 2 ak. tunni pikkuse kohtumise, kus nad saavad jagada kogemusi õpitu kasutamisest, arutada tekkinud küsimusi ning tutvuda uute praktiliste võtetega.

Osalejad kutsub koolitusele kokku tellija. Samuti korraldab tellija koolituse toimumiseks vajalikud ruumid ja toitlustuse.

Koolitusel peavad olema käsitletud järgmised teemad:
1) aktiivõppemeetodite kasutamine emakeeletunnis;
2) sõnavara õppimine ja kordamine mängude abil;
3) grammatika õpetamine ja harjutamine aktiivõppemeetodite abil; 
4) kõnelemise harjutamine suhtlus- ja loovülesannete abil;
5) tegevuste kohandamine eri vanuses ja erineva keeletasemega õppijatele.

Oodatud on inspireeriv magistrikraadiga koolitaja, kellel on pikaajaline kogemus haridusvaldkonnas ja keeleõpetajate koolitamisel. Koolitajal on praktiline kogemus mänguliste keeleõppemeetodite loomisel ja tutvustamisel ning ta on koolitanud võõrkeeleõpetajaid.

Maksimaalne grupi suurus on 30 inimest.

2. NÕUDED PAKKUMUSELE JA PAKKUJALE

2.1 Pakkumus peab olema esitatud juriidilise isiku puhul esindusõigust omava isiku poolt digitaalselt allkirjastatuna. Kui esinduse aluseks on volitus, esitatakse koos pakkumusega ka digitaalselt allkirjastatud volitus (vabas vormis).
2.2 Pakkuja märgib pakkumuses, milline teave on pakkuja ärisaladus ning põhjendab teabe ärisaladuseks määramist.
2.3 Pakkumus peab sisaldama järgmist:
2.3.1 koolitaja hariduse ja varasema kogemuse kirjeldust, milles tuleb välja tuua tema kogemus haridusvaldkonnas ja keeleõpetajate koolitamisel, sh võõrkeeleõpetajad, läbiviidud koolituste teemad ning kogemus mänguliste aktiivõppemeetodite loomisel ja tutvustamisel;
2.3.2 koolituse kirjeldust;
2.3.3 pakutava teenuse kogumaksumust ilma käibemaksuta ja käibemaksuga. (kogumaksumus ei tohi olla suurem kui 2500 eurot käibemaksuta);
2.3.4 pakkuja kontaktandmed (sh ettevõtte ärinimi ning registrikood, kelle nimel pakkumus koostatakse).
2.4	Pakkuja kinnitab pakkumuses, et ta ei ole pankrotis, tema äritegevus ei ole peatatud ning tema suhtes ei ole algatatud likvideerimist ega muud sellesarnast menetlust ja et tal ei ole maksuvõlga.
2.5 	 Pakkumus peab olema jõus vähemalt 10 päeva alates pakkumuse esitamisest.
2.6    Pakkumus on esitatud nõuetekohaselt ja tähtaegselt.

3 PAKKUMUSE HINDAMINE

Digiallkirjastatud pakkumused palume edastada hiljemalt 30. oktoobril 2026 kell 14 e-posti aadressile kristina.pirgop@integratsioon.ee
Tellija avab kõik tähtajaks esitatud pakkumused ning kontrollib esitatud pakkumuste vastavust pakkumuskutses sätestatud nõuetele. Juhul kui pakkumus ei vasta pakkumuskutses esitatud tingimustele, lükkab tellija pakkumuse tagasi.
Tellija hindab kõiki vastavaks tunnistatud pakkumusi. Tellijal on õigus vajadusel pakkumusi omavahel võrrelda.
Tellija hindab kõiki vastavaks tunnistatud pakkumusi. Vastavaks tunnistatud pakkumusi hindab tellija 100-väärtuspunkti süsteemis. Edukaks tunnistatakse majanduslikult soodsaim pakkumus pakkumuskutses toodud hindamiskriteeriumide alusel.
Edukas pakkumus selgitatakse välja hindamiskriteeriumite alusel järgmiste suhteliste osakaaludega:
3.1 Hindamiskriteerium „Pakkumuse kogumaksumus km-ta“, osakaaluga maksimaalselt 30 väärtuspunkti.
3.1.1 Pakkumuse kogumaksumuse hindamiseks võrdleb tellija kõiki esitatud pakkumuste summeeritud kogumaksumusi.
3.1.2 Hindamine toimub põhimõttel odavaim on parim. Maksimaalse väärtuspunktide arvu saanud pakkumusele (so madalaima hinnaga (km-ta) pakkumus) omistatakse 30 väärtuspunkti. Maksumuselt järgmine pakkumus saab proportsionaalselt vähem punkte ja arvutatakse valemiga: madalaima pakkumuse maksumus / konkreetse pakkumuse maksumus x 30.
3.2   Hindamiskriteerium „Koolitaja varasem kogemus“, osakaaluga maksimaalselt 40 väärtuspunkti.
3.2.1 Hinnatakse koolitaja haridust, varasemat kogemust haridusvaldkonnas ja keeleõpetajate koolitamisel sh võõrkeeleõpetajad, sealhulgas kogemust mänguliste keeleõppemeetodite loomisel ja tutvustamisel. Tellija hinnangul sobivaimale pakkumusele omistatakse maksimaalselt 40 punkti.
3.2.2 Koolitaja varasemat kogemust hinnatakse tellija poolt punktiskaala alusel järgmiselt:
• 40 punkti - koolitajal on magistrikraad, vähemalt 10-aastane kogemus haridusvaldkonnas ning varasem kogemus võõrkeeleõpetajate koolitamisel. Ta on koolitanud õpetajaid mänguliste keeleõppemeetodite teemal ning tal on praktiline kogemus selliste meetodite või õppematerjalide loomisel ja tutvustamisel. Kogemust tõendavad pakkumuses toodud asjakohased näited;
• 20 punkti - koolitajal on varasem kogemus haridusvaldkonnas või õpetajate koolitamisel ning mõningane kogemus võõrkeeleõpetajate koolitamisel või mänguliste keeleõppemeetodite loomisel ja tutvustamisel. Pakkumuses esitatud näited tõendavad kogemuse asjakohasust, kuid selle ulatus või seos koolituse teemaga on piiratum;
• 5 punkti - koolitaja kogemus haridusvaldkonnas või õpetajate koolitamisel on vähene või koolituse teemaga kaudselt seotud. Pakkumuses ei ole piisavalt näiteid, mis tõendaksid kogemust võõrkeeleõpetajate koolitamisel või mänguliste keeleõppemeetodite loomisel ja tutvustamisel.
3.3  Hindamiskriteerium „Koolituse kirjeldus“, osakaaluga maksimaalselt 30 väärtuspunkti.
3.3.1 Hinnatakse koolituse kirjelduse vastavust eesmärgile ja pakkumuskutses toodud tingimustele. Tellija hinnangul parimale pakkumusele omistatakse maksimaalselt 30 punkti.
3.3.2 Koolituse kirjelduse sobivust hindab tellija punktiskaala alusel järgmiselt:
• 30 punkti - välja pakutud kirjeldus vastab täielikult tellija ootustele ja pakkumuskutses toodud tingimustele;	Comment by Iris Järv: Kas need kordused on vajalikud?
• 15 punkti - välja pakutud kirjeldus vastab rahuldavalt tellija ootustele ja pakkumuskutses toodud tingimustele;
• 5 punkti - välja pakutud kirjeldus vastab vähesel määral tellija ootustele.
3.4  Edukas pakkumus saadakse kriteeriumite „Pakkumuse kogumaksumus km-ta“ (punkt 3.1), „Koolitaja varasem kogemus“ (punkt 3.2), „Koolituse kirjeldus“ (punkt 3.3) väärtuspunktide summeerimise põhimõttel suurim on parim.
Rohkem kui ühe pakkumuse laekumise puhul võrdleb tellija pakkumusi. Kui on esitatud või vastavaks tunnistatud ainult üks pakkumus, siis on tellijal õigus sisulist hindamist mitte läbi viia ning omistada vastavaks tunnistatud pakkumusele automaatselt maksimaalsed väärtuspunktid.
Tellija teostab maksuvõla puudumise päringu Äriregistri keskkonna kaudu.

4 TEENUSE EEST TASUMINE

Teenuse eest tasumine toimub e-arve alusel peale teenuse osutamist, maksetähtaeg arvel peab olema vähemalt 10 tööpäeva. Arvel peab olema tellija aadress: Integratsiooni Sihtasutus (reg. nr 90000788), Linda 2, 20309 Narva ja kontaktisiku nimi (Kristina Pirgop-Benton) ning teenuse nimetus: koolitus „Aktiivõppemeetodid emakeele õpetamisel“

5 TÄIENDAV INFO KÄESOLEVA PAKKUMUSKUTSE KOHTA 
Pakkujad võivad esitada kirjalikke küsimusi kuni 28. oktoobrini 2026 kell 14.00 e-posti aadressil kristina.pirgop@integratsioon.ee.
Esitatud küsimustele vastatakse hiljemalt 28.10.2026 tööpäeva lõpuks ning laekunud küsimused koos vastustega pannakse üles pakkumuskutse juurde tellija veebilehele.

